b'\n_START_ARTICLE_\nSeleenihapoke\n_START_SECTION_\nTurvallisuus\n_START_PARAGRAPH_\nSeleenihapoke on sy\xc3\xb6vytt\xc3\xa4v\xc3\xa4\xc3\xa4 ja myrkyllist\xc3\xa4. Yhdisteen joutuminen hengitysteihin aiheuttaa p\xc3\xa4\xc3\xa4kipua ja hengitys vaikeutuu. Nieleminen aiheuttaa huonovointisuutta, johon liittyy oksentamista ja pahimmillaan tajuttomuus. Pitk\xc3\xa4aikainen altistuminen yhdisteelle voi aiheuttaa vaurioita keskushermostossa ja maksassa.'